section_heading: Pozadina
paragraph_text: Dva tjedna kasnije, Gossow je objavila da napušta sastav te da će ju zamijeniti bivša pjevačica kanadskog melodičnog death metal sastava The Agonist, Alissa White-Gluz. U izjavi, napisala je kako je uživala u vremenu s grupom, ali da misli kako je vrijeme da nastavi dalje, posveti se obitelji i drugim interesima. Gossow je potvrdila da će ostati menadžer sastava i da "predaje baklju vrlo talentiranoj Alissi White-Gluz, koju već dulje vrijeme zna i kao prijateljicu i kao odličnu pjevačicu. Uvijek sam mislila da zaslužuje priliku da zasja i sad će je dobiti. Baš kao što sam ju ja dobila 2001. godine."